Zapadni greben (Mount Everest)
<s>Zapadni greben na Mount Everestu je jedan od tri grebena koji se spuštaju sa vrha.</s><s>Sedamdesetih godina direktni uspon Zapadnim grebenom u njegovoj punoj dužini od prevoja Lho La postao je očigledan i najteži izazov na Mount Everestu.</s><s>Penjanje od Baznog kampa do prevoja je takođe ozbiljan alpinistički zadatak.</s>

<s>Greben je dug 5.5 km, sa visinskom razlikom 2.800 metara, i skoro cijelom dužinom je prekriven teškim stijenama.</s>

<s>Ekspedicije</s>

<s>1963: Američka ekspedicija 
Američka ekspedicija iz 1963. godine bila je prva koja je pokušala uspon na Everest rutom Zapadnim grebenom.</s><s>Dvojica penjača krenuli su iz Doline tišine i izašli na greben iznad prevoja.</s><s>Jedno vrijeme išli su grebenom, i ustanovili da ekipa od dva penjača nije u stanju savladati greben.</s><s>Sišli su na Sjevernu stranu i kuloarom došli do vrha.</s>

<s>1974: Francuska ekspedicija 
Jedna Francuska ekspedicija je pokušala 1974. godine prvi direktni uspon.</s><s>Vodio ju je Gerald Devouassoux.</s><s>Bila je to ekspedicija u postmonsunskom periodu, sa startom od Lho La prevoja.</s><s>Predpostavlja se da su do Zapadnog ramena na grebenu došli oko 9. septembra.</s><s>Tada im je javljeno da se vrate zbog brzog dolaska monsunskog vremena.</s><s>Bilo je prekasno.</s><s>Tragični rezultat je bio da su poginuli:</s>

<s>Gerard Devouassoux
 Claude Ancey (vodič)
 Lhakpa (Šerpa)
 Sanu Wongal (Šerpa)
 Pemba Dorje (Šerpa)
 Nawang Lutuk (Šerpa)
 Nima Wangchu (Šerpa)</s>

<s>1979: Jugoslavenska ekspedicija 
Godine 1979 Jugoslavenska ekspedicija koju je vodio Tone Škarja, ostvarila je prvi uspon.</s><s>Na najvećem dijelu rute postavljena su fiksna užad, do Kampa V na visini oko 8.120 metara, koja su omogućavala napredovanja kroz pukotine u koje je mogao ući penjač.</s><s>Andrej Štremfelj i Jernej (Nejc) Zaplotnik su se popeli 13.05. a u povratku su zaobišli Kamp V i spustili se Hornbein kuloarom, da bi izbjegli teške stijena na grebenu.</s><s>Dva dana kasnije vrh su osvojili Stipe Božić, Stane Belak kao i Šerpa Ang Phu (poginuo prilikom silaska).</s><s>Svi su koristili boce sa kisikom.</s>

<s>1984: Bugarska ekspedicija 
Član ekspedicije Hristo Prodanov izveo je prvi solo uspon Zapadnim grebenom, ali je poginuo prilikom povratka.</s><s>Četiri člana iste ekspedicije ostvarili su prvu punu traverzu na Everestu - uspon Zapadnim grebenom, silazak Jugoistočnim grebenom.</s>

<s>1989: Poljska ekspedicija 
Godine 1989. šest članova Poljske ekspedicije popeli su se na vrh i uspješno su se vratili na prevoj Lho La.</s><s>Odatle su krenuli u Bazni kamp preko Khumbutsea gdje ih je zatrpala lavina.</s><s>Poginula su petorica penjača, a spasio se samo Andrzej Marciniak.</s>

<s>Reference</s>

<s>Mount Everest</s>

